Attilio, a házigazda segítőkész, igazi vendéglátó volt, köszönjük. Nagyon jól éreztük magunkat a lakásban, nagyon jól tudtunk pihenni a fárasztó egész napos kirándulások után. A lakás egyedi volt, tiszta, kényelmes, a mi elvárásainknak tökéletesen megfelelt. Biztonságos, jó környéken, az L2 metro közvetlen közelében, egy csendes lakóparkban. Direkt nem a belvárosban kerestünk szállást, mert csendes helyen szerettünk volna megszállni. Nagyon tetszett az a pizza feeling a lakásban, amit a házigazda talált ki és valósított meg, hiszen nagy pizza imádók vagyunk. Mindennap pizzát ettünk a "pizza őshazájában". Eleinte hideg volt a lakásban, de sikerült felfűteni (a január itt is azért kicsit hideg még). Finom volt a kávé, a sokféle tea, amit reggelire kaptunk. Amin változtatnék a reggelinél, hogy az előrecsomagolt sütemények helyett (mellett) inkább valamilyen helyi olasz sajtot, sonkát készítenék be a hűtőbe kóstolónak és igazi olasz kenyeret. A paplanra huzatot húzni praktikusabb, mint lepedőt tenni a huzat helyett, mert az nem csúszik el örökké. Lift ugyan nem volt, de a márványborítású, rendezett lépcsőházban öröm volt felsétálni. A házigazda angolul tökéletesen kommunikál. Összességében jó szívvel ajánlom mindenkinek Attilio lakását.